**รายงานการประชุม**

**คณะกรรมการร่วมภาครัฐและเอกชนเพื่อแก้ไขปัญหาเศรษฐกิจ(กรอ.อ่างทอง)**

**ครั้งที่ 10/2558**

**วันพุธ ที่ 4 พฤศจิกายน 2558 เวลา 15.30 น.**

**ณ ห้องประชุมโพธิ์ทอง ชั้น ๒ ศาลากลางจังหวัดอ่างทอ**ง

-----------------------

**ผู้เข้าประชุม**

1. นายวีร์รวุทธ์ ปุตระเศรณี ผู้ว่าราชการจังหวัดอ่างทอง ประธาน

2. นายขจรชัย วัฒนาประยูร รองผู้ว่าราชการจังหวัดอ่างทอง

3. พ.อ.บัญญัติ อารีย์พงษ์ แทน รอง ผอ. รมน. จว.อท.

4. นายยุทธนา แรกขึ้น แทน ปลัดจังหวัดอ่างทอง

5. นายปรีชา เดชพันธุ์ หัวหน้าสำนักงานจังหวัดอ่างทอง

6. นางพงศ์พร ครองญาติ  แทน นายแพทย์สาธารณสุขจังหวัดอ่างทอง

7. นางอุษณีย์ จันทราภิรมย์ แทน เกษตรและสหกรณ์จังหวัดอ่างทอง

8. นางจันทนา  โอสถกระพันธ์ แทน เกษตรจังหวัดอ่างทอง

9. นายประสิทธิ์ พวงทอง ปศุสัตว์จังหวัดอ่างทอง

10. นายบรรเทิง โชติพ่วง ประมงจังหวัดอ่างทอง

11. นางสาวจริญญา เพชรไทย แทน ท่องเที่ยวและกีฬาจังหวัดอ่างทอง

12. นายประวิทย์ ตั้งตรัสธรรม ขนส่งจังหวัดอ่างทอง

13. นางอรุณรัตน์ แก้วมหาวงษ์ แทน พาณิชย์จังหวัดอ่างทอง

14. นายสมศักดิ์  ผลปราชญ์ แทน พัฒนาการจังหวัดอ่างทอง

15. นางสาววิลาวรรณ พยาน้อย คลังจังหวัดอ่างทอง

16. นางสาวเนาวรัตน์ วัฒนชอบ แรงงานจังหวัดอ่างทอง

17. นายสุชินอร่ามพงษ์แทน นายกองค์การบริหารส่วนจังหวัดอ่างทอง

18. นายเรืองชัย ลิ้มบูรณพันธ์ ประธานหอการค้าจังหวัดอ่างทอง

19. นายสมพงษ์ คงแช่มดี ภาคประชาสังคม

20. นางฐิติพร จิตรเนื่อง ภาคประชาสังคม

21. นายสุรินทร์ นิลเลิศ ภาคประชาสังคม

**ผู้ไม่มาประชุม**

1. นายสมฤกษ์ บัวใหญ่ รองผู้ว่าราชการจังหวัดอ่างทอง ติดราชการ

2. พลังงานจังหวัดอ่างทอง ติดราชการ

3. กรรมการหอการค้าจังหวัดอ่างทอง ติดภารกิจ

4. ผู้แทนองค์กรภาคธุรกิจหอการค้าจังหวัดอ่างทอง ติดภารกิจ

5. เลขาธิการหอการค้าจังหวัดอ่างทอง ติดภารกิจ

6. ประธานสภาอุตสาหกรรมจังหวัดอ่างทอง ติดภารกิจ

7. กรรมการสภาอุตสาหกรรมจังหวัดอ่างทอง ติดภารกิจ

8. ผู้แทนองค์กรภาคธุรกิจสภาอุตสาหกรรมจังหวัดอ่างทอง ติดภารกิจ

9. เลขาธิการสภาอุตสาหกรรมจังหวัด ติดภารกิจ

10. ประธานสภาอุตสาหกรรมท่องเที่ยวจังหวัดอ่างทอง ติดภารกิจ

11. ผู้แทนองค์กรภาคธุรกิจสภาอุตสาหกรรมท่องเที่ยวจังหวัดอ่างทอง ติดภารกิจ

12. เลขาธิการสภาอุตสาหกรรมท่องเที่ยวจังหวัดอ่างทอง ติดภารกิจ

13. ประธานชมรมธนาคารจังหวัดอ่างทอง ติดภารกิจ

14. ผู้แทนองค์กรภาคธุรกิจชมรมธนาคารจังหวัดอ่างทอง ติดภารกิจ

15. เลขานุการชมรมธนาคารจังหวัดอ่าทอง ติดภารกิจ

16. ประธานสมาคมสภาผู้สูงอายุแห่งประเทศไทย ติดภารกิจ

17. ประธานสภาเกษตรจังหวัดอ่างทอง ติดภารกิจ

**ผู้เข้าร่วมประชุม**

1. นางสาวทิพยวรรณ เทศบุตร ประชาสัมพันธ์จังหวัดอ่างทอง
2. นายบุริศร์ กาบเครือ แทน ท้องถิ่นจังหวัดอ่างทอง
3. นายสมนึก มูลรักษา แทน หัวหน้าสำนักงานป้องกันและบรรเทาสาธารณภัยจังหวัดอ่างทอง
4. นายสุรเดช ศรีคำมูล แทน โยธาธิการและผังเมืองจังหวัดอ่างทอง
5. นายเทอดไทย วิวิธวร ผู้อำนวยการแขวงทางหลวงอ่างทอง
6. นายศักดิ์ดา บรรดาศักดิ์ นายอำเภอเมืองอ่างทอง
7. นายสุนันท์ แก้ววิมล แทน นายอำเภอวิเศษชัยชาญ
8. นายยศพนธ์ หอละเอียด แทน นายอำเภอโพธิ์ทอง
9. นายศักดิ์ดา พุกประเสริฐ แทน นายอำเภอป่าโมก
10. นายนิรันดร สีหาราช แทน นายอำเภอไชโย
11. นายนรินทร์ อร่ามโชติ แทน นายอำเภอแสวงหา
12. นายสุเมธ เรืองประยูร แทน นายอำเภอสามโก้
13. นางสาวปัญจรัตน์ วัฒนถาวร หัวหน้ากลุ่มงานอำนวยการ ปฏิบัติหน้าที่กลุ่มงานยุทธศาสตร์การพัฒนาจังหวัด
14. นางสาววีรวรรณ จันทนเสวี หัวหน้ากลุ่มงานบริหารทรัพยากรบุคคล สำนักงานจังหวัดอ่างทอง
15. นางอารมณ์ จีนอ่อน พนักงานพิมพ์ ส 3
16. นางสาวสุธีรา บุญประดิษฐ์ พนักงานวิเคราะห์นโยบายและแผน
17. นางกฤติยา ศศะภูริ เจ้าหน้าที่วิเคราะห์ติดตามและประเมินผล

**เปิดประชุมเวลา 15.30 น.**

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**ประธาน** ตามที่จังหวัดได้จัดประชุมคณะกรรมการคณะกรรมการร่วมภาครัฐและเอกชน
 เพื่อแก้ไขปัญหาเศรษฐกิจ (กรอ.อ่างทอง) ทุกพฤหัสบดีที่ 3 ของทุกเดือนนั้น สำหรับใน รอบเดือนพฤศจิกายน กำหนดจัดประชุมในวันที่ 4 พฤศจิกายน 2558 เนื่องจากจังหวัด มีวาระเร่งด่วนในการขอความเห็นชอบจากมติที่ประชุม

**มติที่ประชุม** รับทราบ

**ระเบียบวาระที่ ๒ เรื่องรับรองรายงานการประชุม กรอ.อท. ครั้งที่ ๙/๒๕๕8 เมื่อวันที่ 2๔ กันยายน ๒๕58**

**ประธาน** ตามที่จังหวัดได้จัดประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.อท.) ครั้งที่ ๙/๒๕๕8 เมื่อวันที่ 2๔ กันยายน ๒๕58 ฝ่ายเลขานุการ ได้จัดทำรายงานการประชุมเสร็จแล้ว มีจำนวนทั้งสิ้น 7 หน้า และได้นำเข้าระบบรับรองรายงานการประชุมผ่านทางเว็บไซต์จังหวัดอ่างทอง [www.angthong.go.th](http://www.angthong.go.th) หัวข้อ“ระบบรับรองรายงานการประชุม”เพื่อให้คณะกรรมการ/ผู้ร่วมประชุมตรวจสอบ และเพื่ออำนวยความสะดวกให้แก่ส่วนราชการได้ใช้ประโยชน์ในการดำเนินงานตามนโยบายและข้อสั่งการจากการประชุม

จากระบบรับรองรายงานการประชุมปรากฏว่าไม่มีผู้ขอแก้ไขรายงานการประชุม โดยมีผู้เข้ารับรองการประชุม จำนวน 25 ราย จากคณะกรรมการฯ จำนวน ๓๘ รายจึงนำเรียนที่ประชุมเพื่อโปรดพิจารณารับรองรายงานการประชุม

**มติที่ประชุม** รับรองรายงานการประชุม

**ระเบียบวาระที่ 3 เรื่องสืบเนื่อง**

**3.1ความคืบหน้าการทบทวนร่างกฎกระทรวงให้ใช้บังคับผังเมืองรวมจังหวัดอ่างทอง**

**โยธาธิการและผังเมืองจังหวัด** ตามมติที่ประชุมของคณะกรรมการร่วมภาครัฐและภาคเอกชนเพื่อแก้ไขปัญหาเศรษฐกิจจังหวัดอ่างทอง (กรอ.อท.) ได้มอบให้สำนักงานโยธาธิการและผังเมืองจังหวัดอ่างทองดำเนินการปรับปรุงแก้ไขร่างกฎกระทรวงฯ ควบคู่ไปกับการประกาศใช้กฎกระทรวง ดังนั้น จังหวัดอ่างทองจึงได้มีคำสั่งแต่งตั้งคณะกรรมการทบทวนร่างกฎกระทรวงให้ใช้บังคับผังเมืองรวมจังหวัดอ่างทอง (ตามคำสั่งจังหวัดอ่างทองที่ 00595/2557 ลงวันที่ 17 เมษายน 2557)โดยได้มีการประชุมคณะกรรมการพิจารณาทบทวนร่างกฎกระทรวงให้ใช้บังคับผังเมืองรวมจังหวัดอ่างทองครั้งที่ ๑/๒๕๕๗ เรื่อง การระดมความคิดเห็นและข้อเสนอแนะในการทบทวนร่างกฎกระทรวงให้ใช้บังคับผังเมืองรวมจังหวัดอ่างทองไปแล้ว เมื่อวันพุธที่๑๔ พฤษภาคมพ.ศ.๒๕๕๗ เวลา ๐๙.๐๐ น. ณ ห้องประชุมป่าโมก ศาลากลางจังหวัดอ่างทอง ชั้น ๒ ซึ่งผลจากการประชุมมีดังนี้

 ๑. มอบให้สำนักงานโยธาธิการและผังเมืองจังหวัดอ่างทองดำเนินการปรับปรุงร่างกฎกระทรวงให้ใช้บังคับผังเมืองรวมจังหวัดอ่างทอง โดยใช้แนวทางการปรับปรุงตามรูปแบบใหม่ของกรมโยธาธิการและผังเมือง

 ๒. มอบให้สภาอุตสาหกรรมจังหวัดอ่างทองประสานงานกับองค์กรปกครองส่วนท้องถิ่นทุกพื้นที่ เพื่อรวบรวมข้อมูลและความต้องการด้านอุตสาหกรรม พร้อมทั้งจัดส่งให้สำนักงานโยธาธิการและผังเมืองจังหวัดอ่างทองนำไปประกอบการพิจารณาต่อไป

 ๓. ขอให้คณะกรรมการฯ ที่มีข้อคิดเห็นและข้อเสนอแนะ รวมทั้งข้อมูลที่เป็นเอกสารเพิ่มเติมส่งข้อมูลไปที่สำนักงานโยธาธิการและผังเมืองจังหวัดอ่างทอง- ขณะนี้อยู่ในระหว่างการดำเนินการในขั้นตอนของการจัดทำร่างผังเมืองรวมจังหวัดอ่างทอง (ฉบับปรับปรุง) โดยจะนำผังเสนอต่อคณะกรรมการพิจารณาทบทวนร่างกฎกระทรวงให้ใช้บังคับผังเมืองรวมจังหวัดอ่างทอง เพื่อพิจาณา ภายในเดือนพฤศจิกายน 2558 โดยเฉพาะการพิจารณาเกี่ยวกับบัญชีท้ายกฎกระทรวงฯ ซึ่งกระทรวงมหาดไทยได้ขอความร่วมมือจังหวัดอ่างทองในการจัดประชุมที่เกี่ยวข้อง เพื่อพิจารณาว่าควรยกเลิกการจัดทำบัญชีโรงงานแนบท้ายกระทรวงฯ หรือยังคงบัญชีแนบท้ายกฎกระทรวงฯ ไว้เช่นเดิม

**มติที่ประชุม**  รับทราบ

**ระเบียบวาระที่ 4 เรื่องเพื่อทราบ**

**4.๑** **รายงานภาวะเศรษฐกิจการเงินการคลังของจังหวัดอ่างทอง**

**คลังจังหวัด**  ภาวะเศรษฐกิจการเงินการคลังของจังหวัดอ่างทอง โดยภาพรวมของจังหวัดโครงสร้างทางเศรษฐกิจขึ้นอยู่กับด้านเกษตรกรรม ด้านการค้า เป็นสำคัญ เศรษฐกิจโดยรวมของจังหวัดอ่างทองในเดือนสิงหาคม 2558 ภาวะเศรษฐกิจจังหวัดอยู่ในภาวะขยายตัวเมื่อเทียบกับเดือนเดียวกัน ของปีก่อน พิจารณาจาก

**ด้านอุปทาน**

**ภาคเกษตรกรรมขยายตัว**

- สาขาการเกษตร หดตัว

- สาขาปศุสัตว์ หดตัว

- สาขาประมง หดตัว

**ภาคอุตสาหกรรมขยายตัว**
 - สาขาอุตสาหกรรม ขยายตัว

 - สาขาการบริการและการท่องเที่ยว ขยายตัว

**ด้านอุปสงค์**

 - การบริโภคภาคเอกชน ขยายตัว

 - การลงทุนภาคเอกชน ขยายตัว

 - การใช้จ่ายภาครัฐ หดตัว

 **ด้านเสถียรภาพทางเศรษฐกิจ**

 - ปริมาณเงินฝาก ขยายตัว

 - ปริมาณสินเชื่อ หดตัว

 **ด้านระดับราคา**

 - ดัชนีราคาผู้บริโภค หดตัว

 - ดัชนีราคาผู้ผลิต หดตัว

 - ด้านการจ้างงาน เพิ่มขึ้น

**สรุปภาวการณ์คลังจังหวัดอ่างทอง เดือนกันยายน 2558**

 **- ด้านรายได้** คิดเป็นร้อยละ 62.3 ล้านบาท

 **- ด้านรายจ่าย** คิดเป็นร้อยละ 313.9 ล้านบาท

 **- ฐานะการคลัง** คิดเป็นร้อยละ 80.2 ล้านบาท

**มติที่ประชุม** รับทราบ

**4.๒ รายงานผลการดำเนินงานการส่งเสริมผลิตภัณฑ์ชุมชน OTOP ของจังหวัดอ่างทอง**

**พัฒนาการจังหวัด**  1. การลงทะเบียนผู้ผลิต ผู้ประกอบการ OTOP ประจำปี 2557 – 2558

 จำนวนผู้ประกอบการลงทะเบียน จำนวน 241 ราย

 - รายใหม่ 85 ราย

 - รายเดิม 156 ราย

 จำนวน 503 ผลิตภัณฑ์ แยกเป็น

 - อาหาร 218 ผลิตภัณฑ์

 - เครื่องดื่ม 5 ผลิตภัณฑ์

 - ผ้าและเครื่องแต่งกาย 32 ผลิตภัณฑ์

 - ของใช้ 197 ผลิตภัณฑ์

 - สมุนไพร 51 ผลิตภัณฑ์

 2. การประกวด 10 สุดยอดผลิตภัณฑ์เด่นจังหวัดในงาน OTOP CITY 2015
 ระหว่าง 23 – 30 ธันวาคม 2558 ศูนย์การแสดงสินค้าและการประชุมอิมแพ็คเมืองทองธานี จังหวัดนนทบุรี

 กรมการพัฒนาชุมชน กำหนดการดำเนินงานประกวด 10 สุดยอดผลิตภัณฑ์เด่น ในงาน OTOP CITY 2015 ระหว่าง 23 – 30 ธันวาคม 2558 เพื่อสร้างกระแสการ
 ประชาสัมพันธ์ และสร้างความภูมิใจในภูมิปัญหาและอัตลักษณ์ของจังหวัด

**มติที่ประชุม** รับทราบ

**๔.๓ผลการจดทะเบียนธุรกิจและงานส่งเสริมด้านการตลาด**

**พาณิชย์จังหวัด ผลการจดทะเบียน เดือน พฤศจิกายน 2558**

ธุรกิจที่จดทะเบียนจัดตั้งในเดือน กันยายน 2558 จำนวน 3 ราย เงินทุนรวม 6,50๐,๐๐๐ บาท เป็นธุรกิจในรูปแบบบริษัทจำกัด จำนวน 1 ราย และห้างหุ้นส่วนจำกัด 2 ราย

 ประกอบด้วย

 1. รับเหมาก่อสร้าง

 2. จำหน่ายผลิตภัณฑ์ที่ได้จาการกลั่นน้ำมันปิโตรเลียม

 ทุนจดทะเบียนสูงสุด ทุนจดทะเบียนสูงสุด จำกัดจำนวน 5,000,000 บาท

 1 ราย คือ บริษัท เทอร่าไรซ์ มีวัตถุประสงค์เพื่อส่งออกข้าวสาร ข้าวนึ่ง และผลิตภัณฑ์ ทางการเกษตร

 จำนวนธุรกิจจดทะเบียนจัดตั้ง(ใหม่) เดือน กันยายน 2558 มีปริมาณลดลง
 (ร้อยละ62.50)เมื่อเทียบกับเดือนสิงหาคมที่ผ่านมา และอยู่ในระดับปกติ เมื่อเทียบกับ
 เดือนกันยายนปี 2557 การสนับสนุนผู้ประกอบการด้านการตลาด การส่งเสริมและ
 สนับสนุนด้านการตลาดให้กับกลุ่มผู้ประกอบการเข้าร่วมงานแสดงและจำหน่ายสินค้าที่
 หน่วยราชการอื่นจัดขึ้นเดือนตุลาคม จำนวนทั้งสิ้น 1 งาน คือการนำผู้ประกอบการ
 จำนวน 5 ราย เข้าร่วมงานแสดงและจำหน่าย ระหว่างวันที่ 5-11 ต.ค. 2558 ณ ขอนแก่นฮอลล์ ชั้น 5 ห้างสรรพสินค้า เซ็นทรัล พลาซ่า จังหวัดของแก่น โดยมียอด
 จำหน่ายสินค้า 129,595 บาท มียอดสั่งซื้อจำนวน 4,000 บาท

**มติที่ประชุม** รับทราบ

**๔.๔การขออนุญาตโรงงาน**

**อุตสาหกรรมจังหวัด ความเคลื่อนไหวการลงทุนภาคอุตสาหกรรมประจำเดือนตุลาคม พ.ศ.๒๕๕๘**

ในพื้นที่จังหวัดอ่างทองมีโรงงานที่ได้รับอนุญาตให้ประกอบกิจการ(สะสม) ณ วันที่ 3 เดือนพฤศจิกายน พ.ศ. 2558 จำนวนทั้งสิ้น 450 โรงงาน เงินลงทุนรวม ๗9,180,444,120 ล้านบาท และมีจำนวนคนงาน ๗,812 คน

**การอนุญาตประกอบกิจการโรงงาน** ระหว่างวันที่ ๑ ตุลาคม – 31 ตุลาคม 2558 มีการอนุญาตประกอบกิจการโรงาน 4 โรงงาน

 1. นางสาวจินดารัตน์ มะลิขาว 182/9 ถ.โพธิ์พระยา-ท่าเรือ หมู่ 7 ต.ยี่ล้น อ.วิเศษชัยชาญ จ.อ่างทอง ประกอบกิจการ ผลิตคอนกรีตผสมเสร็จ เงินลงทุน
 8,100,000 บาท จำนวนคนงาน 5 ราย

 2. นายณรงค์ ตรึงตราจิตกุล หมู่ที่ 7 ต.โผงเผง อ.ป่าโมก จ.อ่างทอง ประกอบ กิจการ ดูดทรายและขุดตักดินหรือทรายในที่ดินกรรมสิทธิ์ เงินลงทุน 44,000,000 บาท จำนวนคนงาน 6 ราย

 3. นายสามารถ มั่งมี 29 หมู่ที่ 3 ต.บางเสด็จ อ.ป่าโมก จ.อ่างทอง ประกอบ
 กิจการ ผลิตด้ามไม้ต่าง ๆ เช่น ด้ามจอบ ด้ามเสียม ด้าม เงินลงทุน 8,000,000 บาท จำนวนคนงาน 15 ราย

 4. บริษัท เรียบหลีพัฒนา จำกัด 108/1 หมู่ที่ 6 ต.องค์รักษ์ อ.โพธิ์ทอง จ.อ่างทอง ประกอบกิจการ อบข้าวเปลือก เงินลงทุน 8,400,000 บาท จำนวนคนงาน 8 ราย

 รวมงบลงทุน 68,500,000 บาท คนงาน 34 ราย

**การอนุญาตขยายโรงงาน** ระหว่างวันที่ ๑ ตุลาคม – 31 ตุลาคม 2558

 ไม่มีการขออนุญาตขยายโรงงาน

 **การแจ้งเลิกกิจการ/การจำหน่ายทะเบียนโรงงาน**

 1. นายสะอาด แจ้งจิตร์ หมู่ที่ 2 ต.ไผ่ดำพัฒนา อ.วิเศษชัยชาญ จ.อ่างทอง
 ประเภท อุตสาหกรรม การขุดหรือลอก กรวดทรายหรือดิน งบลงทุน 10,100,000 บาท จำนวนคนงาน 4 ราย

**มติที่ประชุม** รับทราบ

**๔.5 โครงการส่งเสริมและพัฒนาเส้นทางจักรยานทั่วประเทศ (Bike Lane)**

**หอการค้าจังหวัดอ่างทอง** ด้วยหอการค้าจังหวัดอ่างทอง ได้เร่งเห็นถึงโครงการส่งเสริมและพัฒนาเส้นทาง จักยานทั่วประเทศเพื่อเป็นการสร้างความอบอุ่นให้กับครอบครัวและสังคม รวมถึงส่งเสริม การใช้ชีวิตอย่างพอเพียง และส่งเสริมการท่องเที่ยวเชิงสร้างสรรค์ในพื้นที่จังหวัดอ่างทอง โดยการบูรณาการทั้งส่วนราชการและภาคเอกชนในการกำหนดเส้นทางปั่นจักรยาน และ จัดช่องทางปั่นจักรยาน หรือ สัญลักษณ์ให้เป็นที่ชัดเจนในพื้นที่ชุมชน พื้นที่สาธารณะ

**มติที่ประชุม**  เห็นชอบตามข้อเสนอของหอการค้าจังหวัดอ่างทอง ในเรื่องการจัดทำโครงการ
 ส่งเสริมและพัฒนาเส้นทางจักยานของจังหวัดอ่างทอง (Bike Lane) เพื่อเป็นการบูรณาการ ในการดำเนินงานร่วมกันระหว่างจังหวัดอ่างทอง , หอการค้าจังหวัดอ่างทอง , หน่วยงาน และองค์กรที่เกี่ยวข้องเพื่อการขับเคลื่อน และสนับสนุนการท่องเที่ยวของจังหวัดอ่างทอง เห็นควรมีคำสั่งแต่งตั้งคณะทำงานชุดดังกล่าว โดยมีรองผู้ว่าราชการจังหวัดอ่างทอง
 (ด้านเศรษฐกิจและด้านการบริหาร) เป็นหัวหน้าคณะทำงาน มีเลขาธิการหอการค้าจังหวัด อ่างทอง เป็นฝ่ายเลขานุการคณะทำงาน

**4.6 การสัมมนาหอการค้าทั่วประเทศ ครั้งที่ 33 จังหวัดอุดรธานี**

**หอการค้าจังหวัดอ่างทอง** หอการค้าไทย ได้กำหนดการสัมมนาหอการค้าจังหวัดทั่วประเทศ โดยหอการ ค้าไทย และหอการค้าจังหวัดทั่วประเทศ ในฐานะองค์กรภาคเอกชน เพื่อให้มีส่วนร่วมใน คณะกรรมการร่วมภาครัฐและภาคเอกชน เพื่อแก้ไขปัญหาทางเศรษฐกิจ รวมทั้งได้มีส่วน ร่วมในการกำหนดแผนยุทธศาสตร์ในการพัฒนาด้านต่าง ๆ ของประเทศทั้งในระดับจังหวัด และระดับชาติ หอการค้าไทย จึงได้จัดทำโครงการ “ประชุมสัมมนาหอการค้าจังหวัดทั่ว
 ประเทศ” ขึ้นเป็นประจำทุกปี โดยจะหมุนเวียนไปในแต่ละภูมิภาค คือ ภาคใต้ ภาคเหนือ ภาคตะวันออกภาคตะวันออกเฉียงเหนือและภาคกลาง ผลัดเปลี่ยนกันเป็นเจ้าภาพ และ
 จังหวัดอุดรธานี ก็ได้รับการคัดเลือกให้เป็นเจ้าภาพจัดการประชุมครั้งที่ 33 ประจำปี 2558

**มติที่ประชุม** เห็นชอบการเข้าร่วมสัมมนาหอการค้าทั่วประเทศ ครั้งที่ 33 จังหวัดอุดรธานี โดยมีผู้ว่าราชการจังหวัดอ่างทองคณะกรรมการหอการค้าไทยและสภาหอการค้า แห่งประเทศไทย หอการค้าต่างประเทศ ประธาน เลขาธิการ กรรมการ นักธุรกิจรุ่นใหม่ (YEC) หอการค้าจังหวัดทุกจังหวัด ผู้แทนจากส่วนราชการต่าง ๆ สื่อมวลชนจากส่วนกลาง และส่วนภูมิภาคเข้าร่วมการสัมมนาในครั้งนี้

**4.7 ปฏิทินการจัดประชุม กรอ.จังหวัดอ่างทอง ประจำปีงบประมาณ พ.ศ.๒๕๕๙**

**หัวหน้าสำนักงานจังหวัดอ่างทอง** ตามมติที่ประชุม ก.บ.จ. จังหวัดอ่างทอง ครั้งที่ 8/2557 เมื่อวันที่ 15 กรกฎาคม 2557
 กำหนดให้จัดประชุม ก.บ.จ.จังหวัดอ่างทอง เป็นประจำทุกเดือน ในวันพฤหัสบดีที่ 3 ของเดือน สำนักงานจังหวัดได้จัดทำปฏิทินการประชุมคณะกรรมการบริหารงานจังหวัด แบบบูรณาการจังหวัดอ่างทอง ประจำปีงบประมาณ พ.ศ.2559 เพื่อขอความเห็นชอบ
 จากคณะกรรมการฯ

**มติที่ประชุม**  เห็นชอบให้มีการจัดประชุมคณะกรรมการร่วมภาครัฐและเอกชนเพื่อแก้ไขปัญหา ทางเศรษฐกิจจังหวัดอ่างทอง (กรอ.จังหวัดอ่างทอง) เป็นประจำทุกสัปดาห์ที่ 3 ของทุกเดือน และให้จัดประชุมคณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ. จังหวัดอ่างทอง) ตามวาระจังหวัดต่อไป

**ระเบียบวาระที่ 5 เรื่องเพื่อพิจารณา**

**ระเบียบวาระที่ ๖ เรื่องอื่นๆ**

 **-** ไม่มี -

**ปิดประชุมเวลา** 1๕.๓๐ น.

 (ลงชื่อ) ผู้จดรายงานการประชุม

 (นางสาวสุธีรา บุญประดิษฐ์)

 พนักงานวิเคราะห์นโยบายและแผน

 (ลงชื่อ) ผู้ตรวจรายงานการประชุม

 (นางสาวปัญจรัตน์ วัฒนถาวร)

 หัวหน้ากลุ่มงานอำนวยการ ปฏิบัติหน้าที่

 กลุ่มงานยุทธศาสตร์การพัฒนาจังหวัด